CELEX: C2005/006/35
Language: da
Date: 2005-01-08 00:00:00
Title: Domstolens dom (Femte Afdeling) af 18. november 2004 i sag C-78/04, Kommissionen for De Europæiske Fællesskaber mod Republikken Østrig (Traktatbrud — direktiv 96/61/EF — integreret forebyggelse og bekæmpelse af forurening)

8.1.2005   
            
            
               DA
            
            
               Den Europæiske Unions Tidende
            
            
               C 6/18
            
         
      DOMSTOLENS DOM
   
   (Femte Afdeling)
   af 18. november 2004
   i sag C-78/04, Kommissionen for De Europæiske Fællesskaber mod Republikken Østrig (1)
   
   (Traktatbrud - direktiv 96/61/EF - integreret forebyggelse og bekæmpelse af forurening)
   (2005/C 6/35)
   Processprog: tysk
   I sag C-78/04, angående et traktatbrudssøgsmål i henhold til artikel 226 EF, anlagt den 18. februar 2004, Kommissionen for De Europæiske Fællesskaber ved U. Wölker og M. Konstantinidis, som befuldmægtigede, mod Republikken Østrig ved E. Riedl, som befuldmægtiget, har Domstolen (Femte Afdeling), sammensat af C. Gulmann, som fungerende formand for Femte Afdeling, og dommerne R. Schintgen og P. Kuris (refererende dommer), generaladvokat J. Kokott; justitssekretær: R. Grass, den 18. november 2004 afsagt dom, hvis konklusion lyder således:
   
               1)
            
            
               Republikken Østrig har tilsidesat sine forpligtelser i henhold til artikel 2, nr. 4, artikel 9, stk. 3-5, bilag IV samt artikel 1, sammenholdt med bilag I, nr. 1.1. og nr. 6.6, i Rådets direktiv 96/61/EF af 24. september 1996 om integreret forebyggelse og bekæmpelse af forurening, idet den har undladt
               
                           —
                        
                        
                           at gennemføre definitionen af begrebet »bestående anlæg« i den forstand, hvori udtrykket er anvendt i direktivets artikel 2, nr. 4, fuldstændigt i Gewerbeordnung 1994 (den østrigske næringslov af 1994) som affattet ved Bundesgesetz, BGB1. I, 88/2000, og som er trådt i kraft den 1. september 2000
                        
                     
                           —
                        
                        
                           at gennemføre kravene vedrørende vilkårene i godkendelsen i henhold til direktivets artikel 9, stk. 4, fuldstændigt i den ændrede Gewerbeordnung 1994 og at gennemføre kravene i henhold til artikel 9, stk. 3-5, fuldstændigt i Niederösterreiches Elektrizitätswesengesetz 2001 (»NÖ EwG 2001«)
                        
                     
                           —
                        
                        
                           at gennemføre direktivets bilag IV fuldstændigt i den ændrede Gewerbeordnung 1994 og i NÖ EwG 2001
                        
                     
                           —
                        
                        
                           at gennemføre direktivet med hensyn til de i direktivets bilag I, nr. 1.1, nævnte termiske kraftværker i den ændrede Gewerbeordnung 1994 og i Salzburger Abfallwirtschaftsgesetz 1998
                        
                     
                           —
                        
                        
                           at gennemføre direktiv 96/61 fuldstændigt i Burgenländisches Elektrizitätswesengesetz 1999
                        
                     
                           —
                        
                        
                           at gennemføre direktivet med hensyn til de i direktivets bilag I, nr. 6.6, nævnte anlæg til intensiv avl i lovgivningerne i delstaterne Burgenland, Salzburg og Tyrol.
                        
                     
         
               2)
            
            
               Republikken Østrig betaler sagens omkostninger.
            
         
      (1)  EUT C 94 af 17.4.2004.